《得报中考功令 其二》
明代·张萱

落日溪头独杖藜，行吟何事鬓丝丝。输它唤作沟中木，赢得长称膝下儿。

塞马不须论得失，海鸥从此莫猜疑。閒来更喜身犹健，且醉村醪读楚词。

作者简介：（1459—1527）明松江府上海人，字德晖，号颐拙。弘治十五年进士。官至湖广布政司参议，主粮储。立法禁处侵尅等积弊，忤巡抚意，遂引疾致仕。